(ବେତାର ବ୍ୟୁରୋ) ଟେଲିଭିଜନ ଦୁନିଆର ବିବାଦୀୟ ରିଆଲିଟି ଶୋ' ବିଗବସର ଦ୍ବାଦଶ ସିଜିନ ଲୋକମାନଙ୍କୁ ମନୋରଞ୍ଜନ ଯୋଗାଇବାରେ ସଫଳ ହୋଇପାରିନାହିଁ। ପୂର୍ବରୁ ପ୍ରସାରିତ ସିଜିନ ଗୁଡିକ ଅପେକ୍ଷା ଚଳିତ ସିଜିନ ସେତେଟା ଚର୍ଚ୍ଚାରେ ରହିପାରିନାହିଁ। କିନ୍ତୁ ବିଗବସ ଘରେ ଥିବା ପ୍ରତିଯୋଗୀମାନଙ୍କ ମଧ୍ୟରୁ ଭାରତୀୟ କ୍ରିକେଟ ଦଳର ପୂର୍ବତନ ଖେଳାଳୀ ଶ୍ରୀସନ୍ଥ ନିଜ ବ୍ୟବହାର ପାଇଁ ଆରମ୍ଭରୁ ଚର୍ଚ୍ଚାରେ ରହିଆସିଛନ୍ତି। ଦଶବର୍ଷ ପୂର୍ବେ ହରଭଜନ ସିଂ ଙ୍କ ସହିତ ହୋଇଥିବା ଝଗଡା ବିଷୟରେ ବର୍ଣ୍ଣନା କରି ସେ ପୁଣିଥରେ ଚର୍ଚ୍ଚାକୁ ଆସିଛନ୍ତି।
ବିଗବସ12ର 68ତମ ଅଧ୍ୟାୟରେ ଦୀପକ ଓ ସୁରଭିଙ୍କ ମଧ୍ୟରେ କ୍ୟାପଟେନ ପାଇଁ ଟ୍ୟାକ୍ସ ହୋଇଥିଲା। ଏହି ଟ୍ୟାକ୍ସରେ ହାପି କ୍ଲବର ସୁରଭି ଓ ଦୀପକ ରିପୋର୍ଟର ହୋଇଥିଲେ। ସୁରଭି ରିପୋର୍ଟର ହେବା ପରେ ହରଭଜନଙ୍କ ସହ ହୋଇଥିବା ଝଗଡା ବିଷୟରେ ଶ୍ରୀସନ୍ଥଙ୍କୁ ପ୍ରଶ୍ନ ପଚାରିଥିଲେ। ସୁରଭିଙ୍କୁ କ୍ୟାପଟେନ ଟ୍ୟାକ୍ସରେ ଜିତେଇବା ପାଇଁ ଶ୍ରୀସନ୍ଥ ଏହି ଝଗଡା ବିଷୟରେ ସମସ୍ତ କଥା କହିଥିଲେ।
ସେ ଆହୁରି ମଧ୍ୟ କହିଛନ୍ତି ଯେ, ଯଦି ସେ ଚାହିଁଥାନ୍ତେ ତେବେ ଉକ୍ତ ସମୟରେ ଉଚିତ ଉତ୍ତର ଦେଇପାରିଥାନ୍ତେ। କିନ୍ତୁ ହରଭଜନ ଏପରି କରିବେ ବୋଲି ସେ ଆଶା କରିନଥିଲେ। ସେ ବହୁତ ଆଶ୍ଚର୍ଯ୍ୟ ହୋଇଯାଇଥିଲେ ଓ ନିଜ ଭାବନାକୁ ଲୁଚାଇ ନ ପାରି କାନ୍ଦିଥିଲେ। ସେହି ସମୟରେ ଉଭୟଙ୍କ ଭୁଲ ଥିଲା ବୋଲି ସେ ସ୍ବୀକାର କରିଛନ୍ତି। କିନ୍ତୁ ବର୍ତ୍ତମାନ ହରଭଜନଙ୍କ ସହିତ ତାଙ୍କର ଭଲ ସମ୍ପର୍କ ଅଛି ବୋଲି ମଧ୍ୟ କହିଥିଲେ।
ଏତିକି କହି ସାରିବା ପରେ ସେ ହରଭଜନଙ୍କ ପତ୍ନୀଙ୍କ ନାମ ନେଇ କହିଥିଲେ କି, ଏସବୁ ଘଟଣା ବର୍ଣ୍ଣନା କରି ସେ ନିଜ କଥା ଲୋକଙ୍କ ସାମ୍ନାରେ ରଖିବାକୁ ଚାହୁଁଛନ୍ତି ଓ ଆଶା କରୁଛନ୍ତି ହରଭଜନ ଏ କଥାକୁ ହାଲୁକା ଭାବରେ ଗ୍ରହଣ କରିବେ ।
